section_heading: O albumu
paragraph_text: Pjesma "Sloth" prvi se put pojavila tijekom koncerata Dead Can Dancea i uvrštena je u box set Dead Can Dance (1981–1998) iz 2001. godine. "I Must Have Been Blind" obrada je pjesme Tima Buckleyja s njegova albuma Blue Afternoon iz 1970. godine. Perry je kasnije obradio još jednu Buckleyjevu pjesmu, "Dream Letter", koja je objavljena 2000. godine na počasnom uratku Sing a Song for You.